." መምህር ረዘነ ከምዝብሎ፡ ኣብታ ኣልጋሃር ዝተበሃለት ቁሸት የማን ካብ ካብ ሓደ ዓመት ክሳብ ሰለስተ ወርሕን ልዕሊኡን ዝጸንሑ ኢትዮጵያውያን ስደተኛታት ኣለዉ። እንተኾነ ብዛዕባ ዝርከቡሉ ኩነታት ዝፈልጥን ዝከታተልን ኣካል መንግስቲ ኢትዮጵያ የለን። ምንጪ ስእሊ, Lemlem Gebremeskel "ናይ መን ዜጋ ከምዝኾንና ዝረሳዕናሉ ኩነታት እዩ ዘሎ። በዓልኻ ዝኾነ ዓይነት ስጉምቲ ንኽትወስድ'ዩ ዝደፋፍአካ። ሃገር ዘለካ ኮይኑ ኣይስምዐካን። ኣብ ስዑዲ ዘሎ ኤምባሲ ኢትዮጵያ ኣይኮነን'ዶ ኣብዚ ሕዚ ብቐደሙ እውን ኣይጠመተናን" ይብል መምህር ዘነበ። ኣብዚ ሕዚ እዋን ተስፋ ናይቶም ኣብ ከቢድ ጸገም ዝርከቡ ስደተኛታት ምስ መንግስቲ ስዑዲ ብዝግበር ስምምእ ናብኡ ዝሰግሩሉ ኩነታት ንኽፍጠር እዩ። "ዘለናሉ ኩነታት ብዝምልከት ኣብ ማሕበራዊ ሚድያ ይኹን ካልኦት መገዲታት ክቃላዕ እንተክኢሉ ዋላ እቲ ኣብ የመን ዘሎ ወኪል ስደተኛታት ሕቡራት ሃገራት ብዛዕባና ክፈልጥ ዕድል ምፈጠረ" ብምባል ድማ መንግስቲ ብቕልጡፍ ክበጽሓሎም ተማሕጺኑ። ቅድሚ ሓደ ሰሙን ኣብ ዶብ የመንን ስዑድን ዝርከቡ ኢትዮጵያውያን ስደተኛታት ኣብ ተመሳሳሊ ከቢድ ስግኣት ከምዝርከቡ ጸብጺብና ምንባርና ይዝከር። እቶም ኣብ ራጎ ዝነበሩ ናብ ስዑዲ ክሰግሩ ከምዝተገበረን ኣብ ስዑዲ ዝጸንሑ ናብ ኢትዮጵያ ከምዝተሰጎጉን ተገሊጹ'ዩ። ዘዘራረብናዮ ኣብ የመን ዝርከብ ጨንፈር ትካል ዓለምለኸ ስደትኛታት እቲ ፀገም ከምዘሻቕሎን ንኽፍታሕ ምስ ዝምልከቶም ተዳረግቲ ኣካለት ይሰርሕ ከምዘሎን ሓቢሩ ነይሩ ። ውዑይ ኩነታት ኣየር ኮሮናቫይረስ ከይላባዕ ተራ ኣለዎ ድዩ?
